AlexejDobrolubov/national_council_slovak_2010 huggingface dataset:
20. schôdza NR SR - 1.deň - B. popoludní
Dátum: 2024-09-12
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

12. Tak ako hovoríte, samozrejme, že to sú, poviem že dve muchy jednou ranou. Zakryť to, že nám Európska komisia zoberie peniaze, či z plánu obnovy, alebo z eurofondov, zakryť všetky kauzy, ktoré vlastne, na ktoré ľudia doplácajú, zakryť to, že potraviny, ceny potravín rastú, ceny energií rastú, tak ako ste hovorili. Ale zároveň hovorím že jedným dychom, aby sme nepovažovali ľudí, takých by som povedal, že binárnych, že iba nuly a jednotky, alebo takým s čiernobielym videním musíme vždy pomenovávať celú pravdu. A celá pravda je, že, áno, celkovo progresívci sa nacucli na dotácie, je to pravda, zároveň je pravda, že im to umožnil Fico. Ako takú pikošku, aby som vám povedal, však som vymenoval predtým, že ako Fico z úradu vlády podporoval, či už Dúhový pride, alebo organizácie, ktoré organizovali alebo teda priamo nadáciu Milana Šimečku a teraz zrazu kritizuje. Tak takú krásnu pikošku vám dám, ale viete, aká bola najväčšia dotácia pre progresívcov v slovenskej politike? 60 miliónov eur. Viete, kto ju podpísal, tú dotáciu? Bol to Peter Pellegrini na poslednom zasadnutí vlády v roku 2020. Viete, na aký účel to malo byť? Malo sa postaviť kongresové centrum, alebo teda malo to byť pre občianske združenie, pre kongresové centrum v Bratislave. Viete, kto tú dotáciu pre progresívcov stopol? Kto nabral tú odvahu? Bol som to ja. Áno, hrýzli potom ešte viac cez médiá, ktoré majú v moci, lebo povedzme si pravdu, dnes na Slovensku sú iba dve skupiny, ktoré vlastnia médiá. Je to mafia Haščák a spol., ktorí drukujú súčasnej bande organizovaného zločinu, ktorá vládne a sú to progresívne médiá, ktoré drukujú progresívcom alebo liberálom. Nezávislé médiá pomaly neexistujú, ale jediný, kto úprimne tu bojoval proti vyciciavaniu peňazí progresívcami, som bol ja. 60 miliónov eur som ušetril, ktoré by mohli skončiť v súkromných účtoch len preto, lebo im to Pellegrini, váš človek odfajkol. Človek, ktorý dnes sedí v prezidentskom paláci.
15. schôdza NR SR - 10.deň - B. popoludní
Dátum: 2024-06-26
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

50. Ja by som iba dokončil tú myšlienku, lebo to je také najzávažnejšie si myslím, alebo taký dopad nečinnosti, respektíve činnosti v prospech mafie zo strany Tibora Gašpara, že tým, aký systém Tibor Gašpar v Policajnom zbore vytvoril, že sprivatizoval Policajný zbor a Národnú kriminálnu agentúru v prospech bossa nitrianskej mafie, že dovolil tomuto svojmu, tuším, synovcovi, aby on de facto rozhodoval a riadil Policajný zbor. Tým, že umožnili alebo vlastne dovolili zločincom typu Mariána Kočnera mať zrazu pocit, že im sa vlastne nič nemôže stať, čiže vytvoril podhubie na to, aby mafiáni, ľudia, ktorí robili zle verejnému záujmu, aby zrazu mali pocit, že všetko sa dá vybaviť, že záleží len od toho, že či máte správne čísla v telefóne a nie od spravodlivosti a zákonov. Týmto ľuďom potom strašne vadil jeden odvážny novinár menom Ján Kuciak, na ktorého, a to si za tým stojím, nesiaha žiaden zo súčasným novinárov na Slovensku, ale možno traja, štyria, piati sa mu plus-mínus dokážu vyrovnať v snahe a v investigatíve. A zrazu tento človek, odvážny jeden novinár a jeho odhalenia aj o Gašparovej rodine, aj o Gašparových biznisoch, zrazu im tak strašne vadil, že niekto, nikto z nás nehovorí, že to bol Gašpar, ale hovoríme to, že Gašpar vytvoril systém, v ktorom si mafiáni mysleli, že môžu potrestať odvážneho novinára a jeho snúbenicu za to, že spáchali zločin voči mafii, že začali o týchto zločinoch písať, začali ich odhaľovať. A už len tento skutok, tento dôsledok je dostatočný na to, aby toto absolútne zlo a najväčšie zlo v tejto miestnosti, aké sa tu nachádza, sa nestalo podpredsedom Národnej rady.
9. schôdza NR SR - 16. deň - A. dopoludnia
Dátum: 2024-02-27
Poslanec: Matovič, Igor (SLOVENSKO)
Druh vystúpenia: Vystúpenie v rozprave

243. Ja si myslím, že už sme o tomto bode trikrát rozprávali, nič prerušované nie je dobré, takže už by aj toho prerušovania stačilo, takže povedal som všetko, čo som chcel. Povedali sme v rozprave všetko, čo sme chceli, a tým pádom ďakujem pekne za rozpravu.
9. schôdza NR SR - 16. deň - A. dopoludnia
Dátum: 2024-02-27
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

225. Ďakujem ti, Mišo, za vystúpenie. Myslím, že si to správne uchopil z každej strany a takto im neúnavne prehovárať do duše je správne. Snažiť sa zobudiť ich svedomie, ale zároveň platí to, čo si povedal ty, toto sú ľudia bez svedomia. Ak by to svedomie mali, toto nerobia. A hlavne mňa zaráža tá cena za to, za ten predaj toho svedomia, lebo mám rád, keď hovoríme pravdu a podľa mňa na človeku je najcennejšie svedomie. A ak človek je ochotný to svedomie predať, tak v podstate ono to vyzerá jak človek, ale správa sa to ako chladnokrvný stroj. A ja sa obávam, že absolútna väčšina tých ľudí, ktorí tu sedia v rámci koalície, pri tom, ako boli schopní napľuť do tváre znásilneným ženám a mlčať pri tých drzých slovách, alebo ako ich nazveme, ich kolegu voči znásilneným ženám, tak že to sú už vychladnutí ľudia. Čiže ľudia, ktorí svedomie predali, zobchodovali ho, možno niekto za poslanecký plat, druhý za biznis, ďalší za to, že sa mu tu prijme teraz novela na mieru, aby nemusel sa zodpovedať pred spravodlivosťou za to, ako dával, bral úplatky, ako tuneloval verejné zdroje. Jednoducho, bohužiaľ, áno, my tu máme dočinenia s ľuďmi, ktorí javia vonkajšie znaky človeka, ale v skutočnosti sú to chladnokrvné stroje. A zároveň zdieľam tvoj názor, že, myslím si, tak ako si povedal, že už je neskoro. Tí ľudia sa rozhodli ísť touto cestou, zobchodovali svoje svedomie a bez ohľadu na to, ako veľmi pri tom ubližujú ľudom a spravodlivosti.
9. schôdza NR SR - 16. deň - A. dopoludnia
Dátum: 2024-02-27
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

68. Tak zareagujem ja. Samozrejme, že tam pracovne nebol, bol si tam užívať s pipkou. Takže, Julo, presne tak, ako si to povedal. Spravili sme, doslova sme spustili prorodinnú revolúciu, lebo zaviesť tehotenský príspevok, ktorý na Slovensku unikátne, nenájdete inú krajinu v Európe, ani na svete, kde by už tehotná budúca mamička mala podporu finančnú od štátu, aby nemusela možno naplno robiť, aby logicky nieže nemusela, ale niekedy ani jej to zase nedovolí zdravie. A práve kvôli bezpečnosti a zdraviu toho dieťatka nemôže pracovať s takým nasadením, ako pracovala predtým, aby si kúpila vitamíny, aby si možno niečo už, nejakú tú výbavičku nachystala a podobne. Tak áno, zaviedli sme niečo, čo vôbec nebolo, 1 800 eur je to dokopy za šesť mesiacov, kým odíde, alebo vlastne kým matka porodí. Zvýšili sme prídavky na deti a daňový bonus o 153 eur v priebehu troch rokov, hoci tí pred nami bez akejkoľvek krízy s plným rozpočtom dokázali zvýšiť tieto isté položky o 3,54. Čiže oni o 3,54, my o 153 eur. Kopu iných rôznych prorodinných opatrení a o to viac ma mrzí, že strana SaS, čo sú dnes ľudia v opozícii, ktorí strašne kritizujú mafiu, ktorá nám vládne, použili ako argument, prečo musí Hegerova vláda padnúť, že si dovolila presadiť podporu na rodiny 200 eur na dieťa. Si predstavte ten paradox, že my sme nekradli, šetrili sme, lepšie hospodárenie ako oni, popritom sme pomohli rodinám s deťmi, presadili sme a urobili sme zo Slovenska piedestál Európy v pomoci rodinám a oni kvôli tomu povalili vládu a vládne nám mafia.
9. schôdza NR SR - 16. deň - A. dopoludnia
Dátum: 2024-02-27
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

50. Pomenoval si to úplne presne a tak ako som aj viackrát povedal, toto hlasovanie je v podstate veľmi jednoduchý taký ten lakmusový papierik. Test, ako skutočne sú sociálni demokrati tí, čo si hovoria, že sú sociálni demokrati, aspoň pri tomto konkrétnom hlasovaní sociálni. Ale v tejto debate už aj jeden z kolegov spomenul ten rozdiel medzi sociálnosťou a prorodinnosťou, alebo sociálnou a prorodinnou politikou. Sociálna politika je, áno, rozdávať naverímboha. To by bolo o tom, že teda povieme dobre, každá matka, ktorá je matka, nech má 100 eur. My hovoríme nie. Každá matka, ktorá zároveň aj pracuje s dieťaťom do 15 rokov, nech má 100 eur. A to je veľmi veľký rozdiel. Sociálny prvok alebo solidárny je zase zároveň na tom ten, že nehovoríme, že tá matka, ktorá zarobí viac, bude mať viac, a tá, ktorá zarobí menej, bude mať nižšiu výplatu a celé jej to zhltne nezdaniteľné minimum, tak nakoniec by pomaly nedostala nič. My hovoríme, že každá matka keď raz vychováva dieťa, žije v spoločnej domácnosti aspoň teda s jedným dieťaťom do 15 rokov, tak dostane paušálne 100 eur. Áno, môže mať tri, štyri deti do 15 rokov, dostane raz tých 100 eur, lebo to je daňový bonus na matku. Nemá to nič spoločné s daňovým bonusom na dieťa. Veľmi jednoduchá, čistá, spravodlivá prorodinná dávka, ktorá má zabezpečiť to, aby sme netrestali, alebo aspoň čiastočne odškodnili to, že vlastne ako spoločnosť trestáme ženy, ktoré sa rozhodnú stať matkami. A potom sa čudujeme, že materstvo postupne stráca na atraktivite. Potom sa čudujeme, že niekto prichádza s bludmi, že pomaly tuto už si budú dvaja chlapi, jeden si vymyslí, že bude žena, druhý chlap a dohodnú sa na deťoch.
9. schôdza NR SR - 16. deň - A. dopoludnia
Dátum: 2024-02-27
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

26. Ďakujem pekne, Mišo, za tvoje vystúpenie. A je to presne tak. Toto bude taký test toho, že ako tí istí ľudia, ktorí sami sebe bez problémov schvália zvýšenie platov na dvojnásobok, alebo o päťtisíc eur, ako budú hlasovať ich poslanci, ich ovečky, ktorým teda prikazujú, ako pri iných veciach hlasovať majú, ako budú hlasovať o tom, že teda že či dajú jednu päťdesiatinu, dve percentá z toho, či dajú matkám. Či teda sú grandi, „grandi", že sebe si dajú päťtisíc eur navyše a matkám dajú nulu, alebo teda budú teda takí grandi, že sebe si dajú päťtisíc a matkám dajú aspoň teda dve percentá z toho, to znamená sto eur daňový bonus. A ak ani týchto sto eur neurobia alebo teda nedajú, tak je to krásny dôkaz toho, že tými matkami pohŕdajú, ale zároveň to je dôkaz toho, že si myslia, že ich vlastní voliči sú hlupáci, že oni si vlastne môžu voči nim dovoliť čokoľvek. Lebo toto je mimoriadne arogantné konanie. V čase, kedy povedia, že učiteľom nezvýšia absolútne platy alebo nikomu zo 480-tisíc štátnych zamestnancov, že v tomto roku navyše nedajú ani jedno jediné euro, sami sebe si zvýšiť platy o päťtisíc eur a matkám napľuť do očí a povedať, že ani tých sto eur im nedajú, tak to nie je, samozrejme, sociálna demokracia, to je sociálny anticit, ale o tom presne toto hlasovanie bude. Či už bude dnes o jedenástej, alebo bude neskôr, krásne vyzlečie donaha tých ľudí, ktorí tu mafii pomáhajú, aby za zločiny, za rozkrádanie štátu nemuseli mať absolútne žiadny trest, ale potom nemajú problém vystupovať aj v tejto rozprave s tým, že my sme niekde prehajdákali peniaze, ľudia, ktorí rozkradli miliardy a matkám nechcú dať sto eur.
9. schôdza NR SR - 15. deň - A. dopoludnia
Dátum: 2024-02-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

148. Presne ako si, Marek, nakoniec povedal, daňový bonus pre matky s deťmi je pre ne omnoho viac jako kvet na MDŽ. Ale o tom je celý úspech tých strán, ktoré si hovoria sociálna demokracia a dvanásť rokov mali možnosť vládnuť. Dvanásť rokov tým ženám dávali iba kvety na MDŽ. Kašlali na ne. Či už daňový bonus na dieťa, to tiež končí v rozpočte rodiny. Nič. Žiadne zvyšovanie, ešte tri roky boli tak, že ani chlp nepridali. Rodinné prídavky detto. O tri eurá päťdesiat za osem rokov zvýšili podporu na dieťa, o tri eurá päťdesiat. Na hanbu. Štyridsať, tuším, štyri eur na necelých štyridsaťosem eur. My skokovo o ďalších stopäťdesiat. Len preto, že sme nekradli jak oni. Oni to, čo patrilo rodinám, to, čo patrilo deťom, rodičom, starým rodičom rozkradli, potom jasne, že nedali tým rodinám. A dnes sa tvária, že znova tou istou výhovorkou zoberú rodinám s deťmi daňové bonusy. Trinásty dôchodok? Desať rokov ho sľubovali, dvanásť rokov ho sľubovali. Do roku 2018 vyplácali almužnu 75 eur na hlavu. V panike pred voľbami 2020, pred Vianocami 2019 rýchlo zvýšili na 150 eur. Rýchlo, rýchlo, lebo však teda aby si, aby dôchodcov nejako si obhájili, keďže videli náladu po vražde Jána a Martiny, ktorú oni spôsobili, za ktorú sú zodpovední, priamo, nie nepriamo, priamo zodpovední. A Fico priamo ešte aj pozná vraha a o tom aj verejne hovoril. Potom tri dni pred voľbami podlo tu sa zišli a rýchlo zvyšovať zo 150 na 600, na štvornásobok a nedali ani euro do rozpočtu. Logicky to platiť nemohlo a my sme napriek ťažkým krízam 13. dôchodok zvýšili na dvojnásobok, o ďalších 100 %.
9. schôdza NR SR - 15. deň - A. dopoludnia
Dátum: 2024-02-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

136. Ďakujem pekne, Mišo, že si to opätovne zhrnul. Ja som sa tešil na pána Muňka, ale teraz mi tu zase pribudol a zase odbudol. Že povie nejakú múdrosť, ale tak možno nejaký iný kolega, pán Bartek, to je tá omladina, si povedal. Tak uvidíme, ako si váži ženy, matky, že ako povie teda sebakriticky, že keď teda ten Fico si sám sebe zvýšil aj so všetkými ministrami plat na dvojnásobok, tak o 5-tisíc eur mesačne, tak, samozrejme, že my tým ženám, matkám dáme tú stovečku. Aj keď je to päťdesiatkrát menej, jasné, že im to dáme. Alebo tu teraz povie nejaké taľafatky, drísty o tom, jak teda to sa nepatrí ženám, matkám pridať 100 eur, to iba ministri si zaslúžia sami sebe, keď si nadelia 5-tisíc eur mesačne. Takže uvidím. Sám som zvedavý.
9. schôdza NR SR - 15. deň - A. dopoludnia
Dátum: 2024-02-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

130. Ľubo, taký nejaký ostych si mal trošku pri tom zvyšovaní platov, teda že nevieme sa dopátrať úplne presne, o koľko si zvýšili. 96 %. Na chrapúňa, Fico a všetci ministri si zvýšili platy. Fico 96, ostatní 83, v priemere v pohode môžme hovoriť, že o 90% alebo veľmi zjednodušene zdvojnásobili si sebe platy. Ale ver tomu, že keď v utorok sa bude hlasovať o tomto zákone, na chrapúňa tým matkám nedajú tých 100 eur. Sebe 5-tisíc dajú, ale matkám 100 eur? Božechráň, čo by to, čo tam vlastne oni, oni nie sú štát. Oni sú predsa štát, oni si môžu zo svojho nadeľovať, lebo to vlastne patrí im, ale matkám stovečku nedajú. A takto to v utorok dopadne. Ja už som stratil ilúzie. Prosíkať sa týmto ľuďom, že aby mali svedomie, oni svedomie nemajú. Ak by svedomie mali, v živote by nespáchali zločin voči spravodlivosti pri novele Trestného zákona. To sú zločinci, ktorí nemajú iný cieľ, len v politike okrádať svojich vlastných voličov, predtým, samozrejme, podlo si ich kupovať ružičkami na MDŽ a spol. A potom, keď môžu dostať sa k moci a zabezpečiť si beztrestnosť, tak ako teraz. Mne to až pripadá pomaly smiešne, v jakej panike si tú beztrestnosť zabezpečujú. Jak teraz Pellegrini, chcel by byť prezident, naťahuje podpísanie novely Trestného zákona, len aby náhodou sa im to nevymklo z rúk, aby náhodou ho nemohol niekto ešte niekedy vyšetrovať za to, jak zobral úplatok. Iba v jednej veci, 150-tisíc a potom zabezpečil, aby sa nakúpil softvér za 15,4 milióna, ktorý bol hodný 28-tisíc eur. Toto sú oni, vraj sociálni demokrati. Skorumpovaní zločinci to sú a nemajú žiadne svedomie. Ešte raz, sebe si zvýšili platy o 100%... (Prerušenie vystúpenia časomerom.)
9. schôdza NR SR - 15. deň - A. dopoludnia
Dátum: 2024-02-23
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

114. Ďakujem pekne. Takže ja by som zosumarizoval, že čo teda tá škaredá vláda, ktorá nebojovala proti mafii a korupcii podľa SaS a Progresívneho Slovenska, kvôli ktorému povalili vládu Eduarda Hegera, čo táto škaredá vláda teda ako bojovala, alebo teda nebojovala proti mafii, korupcii. Inak povedané, ako strašne pomáhala rodinám, a čo bol teda hlavný problém v očiach Richarda Sulíka, Cigánikovej a podobných, kvôli čomu jednoducho oni tú vládu povaliť museli. Takže dva týždne my sme zaviedli rodičovskú, nie, pardon, rodičovskú, otcovskú dovolenku. To predtým vôbec nebolo. Zvýšili sme prídavky na dieťa zo smiešnych 25 eur Ficových, ktoré on zvyšoval za osem rokov o euro päťdesiat, my sme ich zvýšili skokom na 60 eur, čiže o 35 eur. Smiešnych 23 eur daňový bonus sme zvýšili na 140 eur. Dokopy to tvorilo 200 eur na dieťa, čím sme sa stali v podstate z lúzra Európy v prorodinnej politike po finančnej stránke, zrazu sme posunuli Slovensko na piedestál a číslo jedna v porovnaní s priemernou mzdou. Zvýšili sme rodičovský príspevok o viac jako 100 eur, tak isto skokovo. Zaviedli sme 830 eur ako príspevok pri narodení štvrtého dieťaťa, čo predtým vôbec nebolo. Zaviedli sme úplne nový unikátny, nenájdete nikde inde v Európe ani na svete krajinu, ktorá by mala zavedený tehotenský príspevok, ktorá by už počas tehotenstva ukazovala ženám, matkám, budúcim matkám, že si ich spoločnosť váži a že im pomáha. Čiže nielen to teda, že normálne jak matka nastúpi na materskú. My sme zaviedli od 4 mesiaca tehotenstva tehotenský príspevok v dvakrát vyššej výške, ako sme sľubovali pred voľbami a dokopy to je 1 800 eur ešte pred narodením... (Prerušenie vystúpenia časomerom.)
9. schôdza NR SR - 15. deň - A. dopoludnia
Dátum: 2024-02-23
Poslanec: Matovič, Igor (SLOVENSKO)
Druh vystúpenia: Vystúpenie

98. Dobrý deň, kolegovia a kolegyne, dovoľte mi povedať iba možno dve-tri vety a potom hneď sa hlásim do rozpravy ako prvý, aby ste prípadne mohli aj reagovať. Predkladáme návrh zákona, ktorý tu predložený a schválený mal byť veľmi dávno. Najmä slovenskí politici a najmä tie politické strany, ktoré majú za svojím názvom sociálna demokracia, sa tu roky tvária, že im na matkách, na ženách záleží, najmä v čase, ktorý sa blíži, v čase MDŽ, ale v skutočnosti nepredložili ani raz jeden jediný zákon, ktorý by akýmkoľvek spôsobom ženám-matkám s deťmi pomohol. Preto tento návrh zákona predkladáme. Je to o zavedení daňového bonusu na matku, a teda ako som povedal, hlásim sa prvý do rozpravy, aby som o tom povedal viac.
9. schôdza NR SR - 13.deň - B. popoludní
Dátum: 2024-02-21
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

36. Mišo, som rád, že si pripomenul Jána Kuciaka v súvislosti s preukazovaním pôvodu majetku, lebo však v podstate to, čo robil, bolo práve poukazovanie na to, že niekto si tu užíva majetok, ktorý v žiadnom prípade nie je v súlade s tým, čo títo ľudia legálne zarobili. Najmä to boli politici SMER-u a im blízki ľudia a kvôli tomu zomrel. Jednoducho niekto z nich si povedal, že tuto nejaký mladý novinár nám predsa nebude kázať o morálke a nebude nám vkuse dýchať za chrbtom a poukazovať na to, ako rozkrádame verejné zdroje. Na druhej strane jedným dychom sa mi v tento deň žiada povedať, že mnohí novinári, bohužiaľ, zneužívajú pamiatku Jána Kuciaka a veľakrát sa za neho len skrývajú. Aj dnes, keď som si pozrel statusy niektorých známych alebo vedúcich šéfredaktorov médií, tak Ján Kuciak sem, Ján Kuciak tam, len mnohých týchto novinárov od Jána Kuciaka delí to podstatné, a to je schopnosť hľadať pravdu. Byť novinárom je de facto poslanie. Poslanie, ktoré má hľadať pravdu alebo poslanie pre povolanie, ktoré je o hľadaní pravdy. A, bohužiaľ, mnohí novinári na Slovensku si mýlia hľadanie pravdy s pocitom, že sú majiteľmi pravdy. S pocitom, že keď majú klávesnicu, majú pero, majú funkciu alebo pozíciu v nejakom médiu, tak automaticky to, čo napíšu, je pravda. A práve pre činnosť mnohých z týchto ľudí po voľbách v roku 2020 nám sa vrátila k moci mafia a v omnoho horšej podobe ako v časoch, kedy Ján Kuciak písal. Jednoducho títo ľudia neuniesli to, že isté hnutie OĽANO vtedy porazilo Progresívne Slovensko a Progresívne Slovensko zostalo pred bránami parlamentu. A ich boj proti nám spôsobil návrat... (Prerušenie vystúpenia časomerom.)
9. schôdza NR SR - 13. deň - A. dopoludnia
Dátum: 2024-02-21
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

98. Ďakujem pekne. Veronika, asi ani to nemohlo vyjsť lepšie. Dnešný deň, kedy si pripomíname ohavnú vraždu Jána a jeho snúbenice, ktorá si dovolila tú drzosť v svojej vlastnej kuchyni, v svojom vlastnom, skromnom dome si v počítači vyberať svadobné šaty a pri tejto príležitosti ju zavraždili len preto, lebo jednoducho objednávka znela, aby zavraždili odvážneho novinára, ktorý si dovolil písať o zločinoch, rozkrádaní politikov, alebo pusipajtášov v SMER-e a zároveň objednávka znela, aby pri tom neboli žiadni ďalší svedkovia, tak zavraždili týchto dvoch mladých ľudí len preto, lebo konali vo verejnom záujme. V dnešný deň akurát predkladáš návrh zákona alebo predkladáme návrh zákona, ktorý má zabezpečiť presne to, o čom Ján Kuciak písal. O čom písal, že čo zlyháva, že preukazovanie pôvodu majetku jednoducho je len na papieri, ale v skutočnosti ak chcete niekoho usvedčiť z toho, že nelegálne nadobudol majetok, tak Fico s Pellegrinim vymysleli toľko dier v tom zákone, že bez najmenších problémov zločinci tomu utiecť môžu. Čiže bol to len ťah na to, aby oklamali opäť voličov pred voľbami 2006, kedy sľubovali, že to je kľúčový zákon, ktorý treba presadiť, potom ho urobili taký, aby mal dostatočné diery, aby v podstate žiadneho zločinca nepostihol a keď si dovolil o tom písať nejaký novinár, odvážny, tak ho dali títo ľudia zabiť. Hovorím, títo ľudia, áno, títo ľudia ho dali zabiť. Bol to niekto zo SMER-u, kto tú objednávku vykonal a najhoršie je, že oni ešte aj vedia, kto je objednávateľ vraždy, lebo o tom aj verejne sa preriekol predseda SMER-u Robert Fico na námestí v Nitre, kedy povedal, že keď povieme Slovensku, kto objednal vraždu Kuciaka, tak... (Prerušenie vystúpenia časomerom.)
9. schôdza NR SR - 6.deň - B. popoludní
Dátum: 2024-02-08
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

148. Pán poslanec Gašpar, viete, keď vy sa tam postavíte a tvárite sa, že vám ide o spravodlivosť, no vaša hodnovernosť je asi taká, jak keď morské prasa tvrdí, že je morské prasa. Nie je ani morské, ani prasa. A vy teda určite a vám nikdy nešlo o spravodlivosť, lebo vtedy, keď ste mali tú možnosť a šéfovali ste Policajnému zboru, tak ste priamo do rúk šéfa nitrianskej mafiánov vašej rodiny Norberta Bödöra zverili vedenie de facto polície. Čo nerozhodol Bödör, to nebolo. Ste sa správali ako verná podržtaška alebo sluha mafiána. Vy ste kľúčový orgán spravodlivosti vydali do rúk mafie. Vy môžete o spravodlivosti len tak možno snívať. Len, bohužiaľ, žijeme, áno, v tejto dobe, v tejto krajine, kde ste sa preklamali do parlamentu a k moci. A keď teda obhajujete tak strašne to obludné tvrdenie, toho primitíva Glücka, či jako sa volá, ktorý tu obhajoval znižovanie premlčacej doby pre ženy, lebo teda treba ich pomknúť k tomu, aby skorej svedčili, lebo keď neskôr svedčia, tak potom sa stráca možnosť to nejako dokázať a podobne, tak potom naberte odvahu, keď toto platí táto rovnica, potom načo im dávate tých 10 rokov? Skráťte im to na päť. Čo na päť, skráťte im to na rok. Čo na rok, dajte im jeden deň, nech na druhý deň teda tá žena zranená ide svedčiť, lebo vtedy budú všetky stopy. Možno vtedy bude ešte aj krv. Vy primitív! Vy viete niečo o tom, čo tá žena cíti? Vy viete, primitív, niečo o tom, čo ten znásilnený desaťročný nejakým úchylom zo SMER-u cíti v Čistom dni? Však ten človek ten je zranený na celý život. Lebo vy ste si povedali, že vy ste rovnejší Boha, že vy môžete robiť čokoľvek, vy sa Bohu rúhate tým, čo robíte. Vám nejde o spravodlivosť. (Potlesk.)